Van die beste toorgoed kom uit Moeder Aarde en in die skoonheidswêreld is dit beslis geen uitsondering nie. Al hoe meer velsorghuise reik glo na houtskool as ’n oplossing vir velprobleme soos verstopte porieë en aknee wat deur besoedeling vererger word.
In skoonheidsprodukte word ’n suiwer vorm van houtskool, bekend as geaktiveerde houtskool, gebruik, sê Diana. Een so ’n houtskoolmolekule het die vermoë om tot 200 keer sy gewig in onsuiwerhede te absorbeer. Sodra jy dit op jou vel aanwend, trek die molekules metaaldeeltjies, gifstowwe en oortollige olie van diep binne jou vel soos ’n magneet aan na die oppervlak, waar dit aan die molekules vasklou. Wanneer jy die houtskool van jou gesig afwas, word die onsuiwerhede daarmee saam verwyder.
* As jy ’n baie olierige vel het, kan dit help om oortollige olie uit jou vel te trek om jou gelaat ’n mat-afwerking te gee. Vermy die gereelde gebruik van houtskool as jou vel geneig is om droog te wees.
Geaktiveerde houtskool word verkry wanneer houtskool in die teenwoordigheid van ’n gas soos suurstof verhit word om enige onsuiwerhede uit die houtskool te verwyder. Dit verbeter ook die houtskool se absorberingsvermoë.
Perfek vir ’n olierige vel! Houtskool word met drie verskillende soorte klei gekombineer in die reiniger.
Gebruik ’n sjampoe en opknapper wat houtskool bevat om haarstileringsprodukte wat mettertyd op jou kopvel en hare opgebou het, te verwyder. By Clicks
Ons bring die dag op Swakopmund deur. Hier is ’n verskeidenheid van aktiwiteite soos valskermspring, sandplankry, ’n walvis- en dolfynkykbootvaart en quadfietsry in die woestyn. Jou spanleier sal jou help om reëlings hiervoor tetref, maar dié aktiwiteite is op jou eie koste.
Ná ’n stewige ontbyt mik ons vir Brandberg oor die Kaapse pelsrobkolonie by Robpunt. Ons geniet piekniek langs die pad, en wanneer ons by die Dorob- nasionale parkgebied aanland, het die span reeds die potte op die vuur.
Ná ontbyt vertrek ons op ’n begeleide staptoer in die Brandberg om die bekende “White Lady” en ander rotskuns te sien. Ons hou piekniek langs die pad en keer dan terug kamp toe om die middag om die swembad te ontspan. Laatmiddag ry ons na die voet van ’n koppie waar ons skemerkelkies geniet terwyl ons ’n skouspelagtige sonsondergang in die woestyn gadeslaan.
Ons besoek die Verbrande Berg en die Orrelpype en leer meer oor die welwitschias van die woestyn. Twyfelfontein, met sy oeroue rotsgravures is ons volgende bestemming, gevolg deur die Versteende Woud, ’n plek waar enorme gefossileerdeboomstompe vir ’n manjifieke toneel sorg.
Ons ry oor die Grootbergpas op pad na Kamanjab en Outjo, waar ons brandstof ingooi. En dan mik ons Etosha toe waar ons laatmiddag op ’n wildrit gaan. Ons bring die res van die aand in die kamp deur en maak ons tuis by die verligte watergat.
Jy kan die oggend óf in die skaduwee by die Ombika-watergat deurbring óf op ’n wildrit deur die Etosha gaan. Vroegmiddag ontspan ons langs die swembad en later besoek ons die Sprokieswoud waar die eienaardige Afrika-moringa groei.
Dit is die laaste twee dae van ons reis en elkeen kry die geleentheid om die grote Etosha op sy eie te gaan verken. Teen dié tyd weet jy al watter deel jou gunsteling is en waar jy die meeste diere gesien het... of waar die leeus behoort te wees.
Ná ’n stewige ontbyt is dit ongelukkig tyd om jou nuwe vriende en reisgenote te groet, want dis tyd om op te pak en die pad huis toe aan te durf.